Hallkjell er kjent som mannen som en gang i 1120-årene fikk hentet Harald Gille fra Irland. Harald hadde irsk mor, og påstod at faren hans var Magnus Berrføtt (norsk konge 1093-1103). Snorre forteller i at Hallkjell reiste til Sudrøyene («sør-øyene», det norrøne navnet på Hebridene), hvor han møtte Harald, som da hadde kommet fra Irland. Hallkjell tok med både Harald og moren hans til Norge og kong Sigurd Jorsalfare. Sigurd var, dersom Haralds påstander om farsætt var riktig, Haralds halvbror. Sigurd krevde at Harald skulle bære jernbyrd for å bevise herkomsten sin. Harald bestod prøven, og ble anerkjent som Sigurds bror.